María Teresa "Mayte" Pérez Esteban (Teruel, 1972), ye una politica aragonesa. Estió consellera de Presidencia y Relacions Institucionals d'o Gubierno d'Aragón entre 2019 y 2023 y consellera d'Educación, Cultura y Esporte entre 2015 y 2019.

Biografía
Diplomada y graduada en Treballo Social, Pérez ye funcionaria y tiene un máster en Liderazgo y Chestión Publica.

Dende chinero de 2018 ye secretaria cheneral d'o PSOE  en a provincia de Teruel. Asinas mesmo, ye miembro d'a Executiva y Comité Rechional d'o PSOE Aragón.

Fue elechida deputada a las Corz d'Aragón por Teruel en 2003, en a segunda lechislatura de Marcelino Iglesias. En 2005 renunció a o suyo escanyo en estar nombrada directora cheneral de Vivienda y Rehabilitación d'o Gubierno d'Aragón, cargo que exerció dica o suyo nombramiento como deputada en a VII Legislatura (2007-2011), en a que estió vicepresidenta primera  d'a Camara.

Elechida deputada por Teruel en a VIII Legislatura (2011-2015), en ixe periodo exerció como portavoz d'o PSOE en a comisión d'Educación d'as Corz d'Aragón.

Fue designada consellera d'Educación, Cultura y Esporte d'o Gubierno d'Aragón en 2015, cargo que exerció dica agosto de 2019, cuan fue nombrada consellera de Presidencia y Relacions Institucionals d'o Gubierno d'Aragón.
Mayte Pérez Esteban